Selvfølgelig skal kvinnekampen holdes politisk nøytral | Tiril Frisk Vinje

Tiril Frisk Vinje (17), organisatorisk nestleder i Aker Unge Høyre

12. mars 2017 21:15 Sist oppdatert 13. mars 2017

- Slik det er nå, har det årlige kvinnetoget blitt et sosialistisk tog, skriver Tiril Frisk Vinje. Monica Strømdahl/privat

Jeg opplevde årets 8. mars-markering som en venstresosialistisk marsj. Det stenger mange kvinner ute.

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

– Det er ubegripelig å hevde av kvinnekampen skal holdes politisk nøytral, skrev Rameen Sheikh i Rød Ungdom på Si ;D 9. mars.

«Ut med regjeringen, de er voldtektsmenn!», skingret det i Oslos gater under årets kvinnedagstog.

Toget som skal handle om kampen for like rettigheter mellom kjønnene. Toget som skal hedre kvinners kamp for sine rettigheter.

Det sovjetiske kommunistflagget som dominerte bakrekken av toget, har ingen plass i en kamp for at kvinner og menn skal ha like rettigheter.

Deltok ikke i toget

Slik det er nå, har det årlige kvinnetoget blitt et sosialistisk tog der mange av parolene er politiske, selv om de ikke alltid har en sammenheng med likestilling.

Dermed utestenger toget mange borgerlige kvinner (og menn) som ønsker å jobbe for likestillingen.

Dette er hvorfor jeg valgte ikke å delta i toget, nettopp fordi jeg ikke følte at min sak om likestilling ble ropt for.

Nei, jeg opplevde årets markering som en venstresosialistisk marsj. Det er helt feil at kvinnekampen skal bli fremstilt som en politisk kamp. Det stenger helt klart mange kvinner ute.

Frihet til å velge

Likestillingskampen handler om like rettigheter for kjønnene, og derfor er det viktig at å være politisk nøytrale – slik at alle kan delta.

Det ubegripelige er ikke å holde politikk utenfor kvinnedagen, det ubegripelige er å si at hvor du står på det politiske barometeret, har alt å gjøre med feminisme.

For meg er likestilling viktig uansett om du har et sosialistisk eller borgerlig ståsted.

Jeg er opptatt av friheten til å velge. Friheten til å ta selvstendige valg om sin kropp og friheten til å velge akkurat det studiet og den jobben jeg ønsker, uavhengig av kjønn.

Det er min kvinnekamp.

Lese videre? Vi anbefaler:

Les også Zuhayr Abdi (17): Vi er de muslimske tilslørte feministene – og vår tid begynner nå!

Les også Shabana Rehman Gaarders utfordring til moderne menn med en immigranthistorie: Bidra til en ny, feministisk vår!

Les også Sumaya Jirde Ali (19: Jeg er en av kvinnene du mener trenger frigjørelse, og jeg kan ikke la være å føle meg brukt

Les også Amalie Lereng: Feminisme handler om valg - ikke å dømme valgene andre gjør

Les også Ulrikke Falch: Det er ikke rart at vi søker til pornoen, men det er uheldig for likestillingen

Trenger unge i dag kvinnedag og feminisme?

Tre unge jenter diskuterer kvinnedagen. Sofia Nesrine Srour (21) er troende muslim og feminist - i hijab. Ikke alle mener det lar seg kombinere. Dessuten utfordrer vi gjestene i ulike paroletekster og spør: Hadde du stilt deg bak denne?

Hør den med ett klikk her: